ועדת החינוך והתרבות, כנסת 15, פרוטוקול מספר 256, 2001-03-07 09:30

זבולון אורלב: אנחנו דנים בבקשת שר החקלאות לאפשר תקנות צער בעלי חיים, הגנה על בעלי חיים בכל מה שקשור בתערוכות, הצגות ותחרויות של בעלי חיים.

זבולון אורלב: אף על-פי ששר החקלאות ממונה על חוק צער בעלי חיים, המחוקק קבע שאישור הכנסת שקשור בחוק הזה יובא לוועדת החינוך והתרבות.

זבולון אורלב: אני מבקש את נציגי משרד החקלאות להציג את התקנות החדשות שבאות להסדיר את מניעת סבל בעלי חיים בכל מה שקשור לתערוכות, הצגות ותחרויות של בעלי חיים.

מיכל סגן-כהן: בתקנות האלה באים להסדיר את הנושא של מופעים.

מיכל סגן-כהן: מופע הוא תערוכה, הצגה או תחרות של בעלי חיים.

מיכל סגן-כהן: החובה הראשונה שנקבעה בתקנות היא חובה של מי שרוצה לארגן מופע.

מיכל סגן-כהן: מי שרוצה לקיים מופע כהגדרתו בתקנות, חייב לקבל היתר לפני שהוא יקיים את המופע.

מיכל סגן-כהן: לא רק זה, אלא גם מי שמעונין להשתתף במופע, צריך שלמופע יהיה היתר.

תקנות קובעת: הכוונה הייתה שאנחנו נוכל לוודא בדרך הזאת שגם משתתפי המופע יוודאו בעצמם קיום היתר לפני שהם יביאו את בעלי החיים שלהם להשתתף במופע.

חגי אלמגור: באופן ענייני יש בהחלט צורך בכך מכיוון שכשעורכים מופע עם בעלי חיים, בין אם זה מופע שמטרותיו בידור או אחרות, חינוכיות, לתערוכה, להצגה, להשכלת הציבור, עושים עם בעלי החיים כל מיני דברים.

חגי אלמגור: למשל, מעבירים אותם ממקום למקום או כופים עליהם להיות בתנאים אלה או אחרים וצריך לבחון ולבקר את הדברים האלה כדי שלא ייגרם להם סבל מיותר.

חגי אלמגור: חלק מהעניין הוא שבמופעים עם חיות בר במיוחד לוקחים בחשבון את העובדה של אורח חייה של חיית הבר, אורח חייה הטבעי, שהוא חלק בלתי נפרד ממנה.

חגי אלמגור: לכן גם ברשות לשמירת הטבע, ונמצאים כאן נציגיה שודאי ידברו בשמה אבל יש תיאום בינינו בעניין הזה, חיית בר, אורח חייה הטבעי הוא חלק ממנה ואנחנו לא רוצים לפגוע לא בא ולא באורח חייה הטבעי ולכן מופעים שכרוכים בניוד שלה וטרטורה המיותר, אנחנו לא מאשרים מזה כשנה וחצי ובאמת אנשים יודעים שלמשל קרקס מדרנו בשנה שעברה כשבא לישראל, הוא בא למעט פיליו, טיגריסיו ונמריו אלא עם חיות משק וליצנים.

זבולון אורלב: אני רוצה לשאול את משרד החינוך שלפי הערכתי כן מעונין להביא למוסדות החינוך חיות לצורך לימוד, לצורך הדגמה, לצורך הבנה, איך הוא מסתדר עם התקנות האלה.

זבולון אורלב: לכאורה עכשיו לא רק אסור להביא פילים וטיגריסים למדינת ישראל, אבל מחר ירצו לקחת צב מגן החיות או מפינת החי ולהביא אותו לבית-הספר, אז יבוא הממונה על צער בלי חיים ויאמר שהם גורמים סבל לצב כי מוציאים אותו ממקומו.

ברוריה אגרסט: יחד עם זאת מאוד חשוב לנו להבטיח שההוראה לא תיפגע ושלא תיפגע גם האפשרות להציג בעלי חיים בבתי-ספר בפינות חי, גם לצורכי תצוגה חד-פעמית וגם לצורכי אחזקה יותר מאשר חד-פעמית.

ברוריה אגרסט: חשוב לנו שזה לא ייפגע גם מבחינת ההוראה הרגילה וגם מבחינת השימוש בבעלי חיים לצורכי ריפוי.

ברוריה אגרסט: היום התחום של שימוש בבעלי חיים לחינוך מיוחד וגם לפעילויות חינוכיות שהן מעבר למערכת החינוך, כמו למשל בבתי אבות וכולי שאפשר לכלול את זה בפעילויות חינוכיות ורפואיות, חשוב לנו מאוד שהעניין הזה לא ייפגע ושלא נערים מערכת של מכשלות בירוקרטיות שלא יאפשר את הקיום של העניין הזה.

ברוריה אגרסט: בשיחה שהייתה לנו גם עם הממונה, חגי אלמגור, וגם עם היועצת המשפטית של משרד החקלאות, מיכל סגן-כהן, אנחנו מבינים שמשתדלים למצוא דרך בניסוח התקנות האלה כדי לתת היתר כללי למערכת החינוך ולמוסדות בהם יהיה שימוש בבעלי חיים לצורכי ריפוי, ובתנאי שהאחזקה והטיפול בבעלי החיים ייעשו על-פי החוק.

ברוריה אגרסט: אנחנו כפופים גם לחוק צער בעלי חיים שמגדיר את העניין הזה ואני מקווה שהדבר הזה יהיה ברור מאוד בחוק.

ברוריה אגרסט: מאוד חשוב לי שזה יירשם בפרוטוקול.

מיכל סגן-כהן: אנחנו רואים את המצב למשל לגבי בתי-ספר שיינתן היתר כללי להצגת בעלי-חיים בבתי-הספר.

מיכל סגן-כהן: אנחנו גם צפינו איך אנחנו ניישם את הדברים האלה.

מיכל סגן-כהן: ההיתר הכללי יהיה בתנאים.

מיכל סגן-כהן: כשבית-ספר יחליט שהוא רוצה להחזיק בעלי חיים למופע בבתי-הספר, תינתן הודעה על כך לרופא הווטרינר של הרשות המקומית.

ישראל ויסנשטרן: במשרד החינוך תיקנו הוראות בטיחות חדשות לגבי פינות חי, דבר שלא היה עד היום, והן יפורסמו בזמן הקרוב.

ישראל ויסנשטרן: אחד הדברים שמופיעים שם – גם זה לא היה עד היום - שכל פינת חי חדשה צריכה לקבל היתר ואישור של הווטרינר המקומי או האזורי וגם טיפול שוטף.

ישראל ויסנשטרן: מהטיפול שלי בדברים האלה יש קשיים מאוד גדולים מהווטרינרים ברשויות המקומיות כאשר מרביתם לא מגיעים למוסדות החינוך והפיקוח שלהם על פינות החי הוא רופף ביותר או שהוא לא קיים, או שהוא כרוך בתשלום מיוחד לווטרינרים פרטיים שלא במסגרת הרשויות המקומיות.

ישראל ויסנשטרן: זו בעיה מאוד רצינית.

ישראל ויסנשטרן: בחלק גדול מפינות החי אין צוות גדול והעבודה נעשית שם בהתנדבות, כך שהכנסת הבירוקרטיה היא בעייתית מאוד.

ישראל ויסנשטרן: אם בבית-ספר יש פינת חי והמורה רוצה להוציא צב לכיתה, האם זאת הצגה, האם זה מופע?

ישראל ויסנשטרן: הוא לוקח אותו מפינת החי ומעביר אותו לקומה השלישית או לשלוחה של בית-הספר בצד השני של הרחוב.

ישראל ויסנשטרן: זה מופע?

ישראל ויסנשטרן: אני כבר לא מדבר על פעולה בתוך פינת החי.

ישראל ויסנשטרן: אני מבין שההבדל בין הדיון שהיה לפני יומיים להיום הוא בזה שתיקנו את התקנה, אבל אני אומר שצריך איזושהי מסגרת של נהלים או פעולות ודרכים שיקצרו את הדרכים כי אני חושש לפעולות החינוכיות שתהיינה בפינות החי.

חגי אלמגור: כדי להחזיק פינת חי בבית-ספר, צריכים להיות כללים שקובעים איך מחזיקים את החיות.

חגי אלמגור: הרי לא יכול להיות שאם קשה להשיג את הווטרינר מסיבה זו או אחרת, כתוצאה מכך לא יהיו כללים.

חגי אלמגור: משרד החינוך טרח בשנים האחרונות על הכנת קובץ ואין שום מניעה שבקובץ כזה תהיה שורה שמתייחסת לשאלת של הבאת חיה מפינת החי לכיתה.

חגי אלמגור: ההיתר הכללי יכול להינתן למשרד החינוך למשל או למוסדות חינוך שמחזיקים פינות חי, לא צריך לכלול הרבה מעבר לכך שהדבר ייעשה בהתאם לכללים הכתובים שאנחנו ננסח אותם ביחד.

חגי אלמגור: אני יודע שתעלה השאלה המקבילה בהקשר של תערוכות כלבים למשל.

זבולון אורלב: ישראל, נחה דעתך?

ישראל ויסנשטרן: זה מותנה מאוד במה שיתפתח בפעילות בינינו ובין הממונה על חוק צער בעלי חיים.

ישראל ויסנשטרן: זאת אומרת, בהליכים של האישור.

ישראל ויסנשטרן: אם אנחנו מקבלים אישור גלובלי לפי רשימה לכל מוסדות החינוך או שכל אחד בעצמו צריך לקבל אישור.

זבולון אורלב: אנשים צופים בשידור הישיבה בטלוויזיה.

זבולון אורלב: נמסר לי כאן פתק שאומר שהתקשר מאיר משולם מאיכות הסביבה באילת, הוא פקח צער בעלי חיים, והוא אומר שבדולפינריום באילת מתבצעים מופעי דולפינים ללא היתר וכי משרד החקלאות מעלים עין.

זבולון אורלב: זאת דוגמה של מופע שאני חושב שכל עם ישראל מכיר את המופע, שגם אני צפיתי בו.

זבולון אורלב: אתה יכול לתת לנו עוד דוגמאות על מופעים?

חגי אלמגור: בלי להזכיר שמות, ישנם מופעים בהם בעלי החיים עושים דברים שאנחנו וגם רשות הטבע והגנים, כי פה מדובר בחיות שהן חיות בר, לא צריכים להתקיים.

חגי אלמגור: אנחנו נצטרך לבדוק אם העובדה שתוכי רוכב על אופניים במופע בידור היא מתקבלת על הדעת מבחינת רווחתו ונצטרך לאשר בשיקול משותף עם רשות הטבע והגנים אם תוכי הוא חית בר שמאמנים אותו לעשות את הדבר הזה, אם זה תקין או לא ולהחליט אם לאשר או לא.

מיכל סגן-כהן: בדרך כלל בגני חיות ובפינות חי יש גם בעלי חיים שאינם חיות בר, שם מחזיקים לעתים חמורים, עזים, כבשים, ושם יש פינות ליטוף.

מיכל סגן-כהן: התפקיד של משרד החקלאות הוא לקבוע תקנות שימנעו נזק לבעלי חיים, שימנעו צער לבעלי חיים באספקט של חוק צער בעלי חיים.

מיכל סגן-כהן: לכן אני לא רואה התנגשות בין הדברים.

מיכל סגן-כהן: אני לא רואה שום מניעה שגן חיות או פינת חי יקבלו היתר קבוע לאחזקת בעלי חיים.

מיכל סגן-כהן: אין שום מניעה, זה לא יוסיף בירוקרטיה וזה יבטיח שבעלי החיים יוחזקו באופן שמקיימים את שני החוקים, גם את חוק הגנת חיית הבר וגם את חוק צער בעלי חיים.

מיכל סגן-כהן: כדי להבטיח את זה, באותו סעיף 5 התייחסנו לסמכויות של רשות הגנים הלאומיים ולכן כתבנו: "מבלי לגרוע מהאמור בתקנה 4 – שהיא קובעת את התנאים הכלליים שאותם ישקול הממונה לפני שהוא ייתן היתר – לא ייתן הממונה היתר למופע של חיות בר לגביהן ניתן היתר לפי סעיף 8(א)(2) ו-(3) להגנת חיית הבר".

מיכל סגן-כהן: ההיתרים האלה הם היתרים להעברה ולאחזקה.

מיכל סגן-כהן: החוק להגנת חיית הבר מונה שלושה סוגי היתרים שמחזיק חיית בר נדרש להחזיקם: היתר לסחר, היתר להעברה והיתר לאחזקה.

מיכל סגן-כהן: הרלוונטיים לתקנות האלה הם היתר להעברה והיתר לאחזקה.

מיכל סגן-כהן: אז קבענו:

כל אלה: בידי מבקש ההיתר היתר אחזקה בר-תוקף (זה אותו היתר שנותנת הרשות).

כל אלה: המופע יתקיים במקום שאושר בהיתר האחזקה".

כל אלה: רשות הגנים, כשהיא נותנת את ההיתר, בין היתר היא יכולה לציין בהיתר שההיתר לאחזקת חיית בר זאת ניתן ובלבד שלא ישתמשו בה למופעים נודדים.

כל אלה: לדוגמה, היא יכולה לקבוע את אותם תנאים שהיא רוצה ויש לה סמכות לכך.

כל אלה: היא תקבע את התנאים בהיתר והממונה, כשהוא ייתן את ההיתר בהסתמך על ההיתרים האלה, לא יוכל לחרוג מהיתר האחזקה שנותנת הרשות אלא הוא יוכל להוסיף עליו.

אבי גולדברג: עוד לפני שהותקנו התקנות האלה, אני יכול לבשר שבמערכות שלנו יש תקנות הרבה יותר מחמירות מהתקנות שרשומות כאן.

אבי גולדברג: בדיון הקודם הסכמתי לכל הרעיון כאשר התייחסתי לשתי נקודות שקשורות לנושא בירוקרטי שהוא הנושא שמטריד אותנו היום ולשמחתי בתקנות כפי שהוגשו מחדש היום, הבעיות האלה נפתרו.

אבי גולדברג: התמקדתי בנושא של תגובת הממונה לבקשה לאישור מופע, ובסעיף 4(ד) יש דרישה מהממונה להחזרת תשובה תוך עשרים ימים, דבר שהיה חסר, וכמובן תוספת סעיף (ג) בה נאמר לתקופת זמן ומספר מופעים.

מיכל סגן-כהן: בתוקף סמכותי לפי סעיף 19 לחוק צער בעלי חיים (הגנה על בעלי חיים) התשנ"ד1994- ובאישור ועדת החינוך והתרבות של הכנסת, אני מתקין תקנות אלה.

מיכל סגן-כהן: חובת היתר ודין הפרתה.

מיכל סגן-כהן: (א) לא יארגן אדם מופע ולא יקיימו אלא אם כן ניתן לו היתר בכתב (להלן – ההיתר) מאת הממונה ובהתאם לתנאיו.

מיכל סגן-כהן: (ב) לא יציג אדם בעל חיים במופע ולא ישתפו בו אלא אם כן ניתן למופע ההיתר ובהתאם לתנאיו.

מיכל סגן-כהן: העובר על הוראות סעיפים קטנים (א) ו-(ב) דינו מחצית הקנס הקבוע בסעיף 61(א)(1) לחוק העונשין התשנ"ז1977-.

מיכל סגן-כהן: בקשה למתן היתר תוגש לממונה שלושים ימים לפחות לפני מועד קיום המופע ואולם רשאי הממונה מטעמים מיוחדים שיירשמו לקבל בקשה אף לאחר שחלף המועד להגשתה.

מיכל סגן-כהן: הבקשה האמורה בתקנת משנה (א) תוגש לפי הטופס שבתוספת.

מיכל סגן-כהן: הממונה רשאי לדרוש ממבקש מידע ומסמכים נוספים הדרושים לדעתו לשם בחינת הבקשה.

מיכל סגן-כהן: מידע ומסמכים כאמור יוגשו אף הם בליווי הצהרת המבקש לפי הטופס שבתוספת.

מיכל סגן-כהן: מתן היתר, התלייתו וביטולו.

מיכל סגן-כהן: הממונה רשאי להתלות או לבטל היתר אם הופרו תנאיו או אם נוכח הפרטים ששימשו בסיס לנתינתו אינם נכונים.

מיכל סגן-כהן: (ג) היתר לפי תקנה זו, לרבות לצורכי חינוך ושיקום, יכול שיהיה כללי או מיוחד, ויכול שיינתן לתקופת זמן או למספר מופעים, הכל כפי שצוין בו.

מיכל סגן-כהן: (ד) היתר או סירוב לתיתו יינתנו לא יאוחר מעשרים ימים מיום הגשת הבקשה להיתר.

מיכל סגן-כהן: דרש הממונה מידע ומסמכים נוספים, יימנה מספר הימים מהיום בו הומצאו לממונה.

מיכל סגן-כהן: מתן היתר למופע של חיות בר.

מיכל סגן-כהן: מבלי לגרוע מהאמור בתקנה (4) לא ייתן הממונה היתר למופע של חיות בר שלגביהן נדרש היתר לפי סעיף 8(א)(2) ו-(3) לחוק להגנת חיית הבר התשט"ו1955- (להלן – היתר החזקה) אלא אם כן התקיימו כל אלה: בידי מבקש ההיתר היתר אחזקה בר-תוקף.

מיכל סגן-כהן: המופע יתקיים במקום שאושר בהיתר האחזקה ובהתאם לתנאיו.

מיכל סגן-כהן: שמירת דינים.

מיכל סגן-כהן: אין בהוראות תקנות אלה כדי לגרוע מהוראות כל דין.

מיכל סגן-כהן: תחילה.

מיכל סגן-כהן: תחילתן של תקנות אלה תשעים ימים מיום פרסומן.

מיכל סגן-כהן: בתוספת נקבע טופס של בקשה למתן היתר לפי תקנה 3 והטופס כולל את הפרטים הבאים: שם המבקש, פרטי המופע, מועדו, מקומו, השטח הכולל שבו ייערך המופע ופרטי הבעלים של השטח.

מיכל סגן-כהן: אנחנו הכנסנו כאן את הצהרת המבקש שמצהיר כי כל הפרטים המפורטים לעיל מדויקים.

מיכל סגן-כהן: "ידוע לי כי הממונה רשאי לבטל היתר שניתן אם נוכח שהפרטים ששימשו בסיס וכולי".

זבולון אורלב: אנחנו מאשרים את התקנות.

זבולון אורלב: אני חושב שהיום ועדת החינוך צועדת צעד קדימה עם משרד החקלאות ומשרד החינוך, צעד נוסף לבסס יותר את מניעת הסבל מבעלי החיים והגנה עליהם.

זבולון אורלב: אני רוצה לברך את משרד החקלאות ולומר שאנחנו מחכים לתקנות הבאות שישלימו את המסכת.

זבולון אורלב: כאמור, אנחנו מאשרים את התקנות.

זבולון אורלב: בעוד תשעים יום הם ייכנסו לתוקף ואני רוצה שוב להודות לכם.

זבולון אורלב: תודה רבה.